Тэма: Падоўжаныя зычныя

Мэта: плануецца, што ў канцы ўрока вучні будуць ведаць як на пісьме перадаецца падоўжаны гук [дз']; будуць умець вымаўляць словы з падоўжанымі зычнымі і правільна перадаваць на пісьме падаўжэнне зычных у словах.

Задачы: стварыць умовы для фарміравання ўмення асэнсавана ўспрымаць на слых беларускую мову; фаміравання ўмення перадаваць падоўжаныя зычныя на пісьме у тым ліку гук [дз']; садзейнічаць развіццю мовы, пашырэнню слоўнікавага запасу, развіццю арфаграфічных навыкаў; спрыяць выхаванню цікавасці да навакольнага свету.

Ход урока

1. Арганізацыйны этап (2 хвіліны)
2. Прывітанне.

-Добрай раніцы! Я рада бачыць вас у гэтым светлым класе.

- Падымыце руку тыя, хто жыве ў Беларусі.

- Сядайце тыя, хто старанна вывучае родную мову.

1. Псіхалагічны настрой.

Куды ні глянь: усюды

Цябе чакаюць цуды!

Цябе чакаюць сцежкі

І радасныя ўсмешкі!

* Якія цуды могуць чакаць вас на ўроку беларускай мовы? (вывучыць новыя словы, набыць новыя веды, навучыцца размаўляць па беларуску і лепей разумець родную мову)
* А хто павядзе нас па сцежках ведаў вы даведаецеся, калі разгадаеце загадку:

Чараўніца да нас завітала –

Усё ажыло, заспявала. (Вясна) (на слайде)

1. Этап актуалізацыі суб’ектыўнага вопыту вучняў. (9 хвілін)
2. Арфаграфічная размінка (3 хвіліны)

Прыб…(я,е)гае сакавік

У вясёлым гу…(д,дз)е –

Сне.. (г, х) зусім з пагорка… (у, ў) знік.

Хутка …(т,ц)ёпла бу…(д,дз)е.

* Растлумачыць правапіс, прапушчаных літар.
* Чаму так называецца першы веснавы месяц?
* Запішыце сёняшнюю дату ў сшытках.

1. Чыстапісанне (3 хвіліны)

Парная работа

* Закрэсліце па чарзе літары, якія абазгначаюць галосныя гукі.

Ж А О Ш Ч У І З С Ы Л Я Н Е Ё Ц

А?ЖА Е?СЕ А?ЛЁ А?ЦА

* Прачытаем літары, якія засталіся на картках.
* Што можа адбываецца з гэтымі зычнымі, калі яны становяцца паміж галоснымі? Як гэта перадаецца на пісьме?
* Запішыце на першым радку *ажжа ішша ч з с л н ц*
* Запішыце спалучэнні гэтых літар. Прывядзіце прыклады слоў з падоўжанымі зычнымі.

1. Вызначэнне тэмы ўрока і пастаноўка задач урока. (3 хвіліны)

* Вясна прынесла нам на ўрок “словы”. Прачытайце іх і растлумачце, чаму менавіта гэтыя словы нам прынесла Вясна.

ПРАМЕ….Е (Вясною сонечнае праменне цепла грэе)

НН ЦЦ

ЖЫ….Ё (Прырода ажывае пасля зімы.)

КК ЦЦ

ГА….Ё (На галінках дрэў з'яўляецца лісце)

НН ЛЛ

РАЗВО….Е (Тае снег, разліваюцца рэкі)

ДЗДЗ ДДЗ

* Якія літары ўставілі ў словах?
* Ці ведаеце вы як правільна запісаць слова “разводдзе”?
* Чаму будзем вучыцца на ўроку? (Правільна пісаць словы з падоўжаным гукам [дз'].

1. Этап вывучэння новай тэмы
2. Назіранне за правапісам слоў з падоўжаным гукам [дз']. Групавая работа. (2 хвіліны)

* Прачытайце сказы. Падкрэсліце словы з падоўжанымі зычнымі.

1 група

**Вясной снегавая вада напоўніць рэкі. Пачнецца разводдзе.**

2 група

**Бацька Міхася – спартыўны суддзя. Заўтра ён будзе судзіць футбольны матч.**

3 група

**Шахматных фігур шмат. Адна з іх – ладдзя.**

4 група

**Навучальны год вельмі доўгі. Пачалося другое навучальнае паўгоддзе.**

Кожная група называе сваё слова.

* Што агульнага ў гэтых словах?
* Які падоўжаны гук вымаўляецца ў гэтых словах?
* Як ён перадаецца на пісьме?

1. Знаёмства з правілам у падручніку (2 хвіліны)

* Параўнайце зроблены намі вынік з правілам у падручніку.

Фізкультхвілінка.

Заглянула сонейка ў хатку,

1, 2, 3, 4, 5.

Робім мы ўсе зарадку,

1, 2, 3, 4, 5.

Трэба нам прысесці, устаць,

Рукамі сонейка дастаць.

І на месцы паскакаць.

Скакалі, весяліліся

Ды крышачку стаміліся.

1. Практыкаванне 97 (4 хвіліны)

-Якое новае слова з падоўжаным зычным гукам [дз'] сустрэлася ў практыкаванні. Што яно азначае? (узаемаправерка напісання літар якімі перадаецца падоўжаны гук [дз'])

1. Этап замацавання новых ведаў і спосабаў дзеяння
2. Развіццё мовы і ўдасканаленне ўмення пісаць словы з падоўжанымі зычнымі. (7 хвілін)

* Чараўніца Вясна паслала нам яшчэ адно заданне, але разводдзем размыла некаторыя словы

Пасля зімовага сну прачнуліся … (мядзьведзь, вожык, змеі, барсук).

Самы магутны звер беларускага лесу…. (зубр).

* Пазнаемімся з тэкстам пра зубра ў практыкаванні падручника.
* Ці можам мы адразу прачытаць гэты тэкст? Чаму? Дзе знайсці словы, якія трэба ўставіць у сказы? Прачытайце гэтыя словы. Значэнне якіх слоў вам не зразумела?
* Прачытайце пачатак першага сказа, падумайце якім словам скончыць гэты сказ. Як у вас атрымалась? Хто не згодны? А як ты лічыш?
* Запішыце выдзеленыя сказы ў сшытак. (1 група – 1 сказ; 2 група – 3 сказ)

1. Дыферэнцаваная работа (карткі) (

1 узровень.

Выпісаць словы з падоўжанымі зычнымі. Падкрэсліць літары, якія абазначаюць падоўжаныя гукі.

На Палессе прыляцелі жураўлі. Птушкі будуюць жыллё.

2 узровень

Дапоўніць сказы словамі.

На \_\_\_\_\_\_\_\_\_\_ прыляцелі жураўлі. Птушкі будуюць \_\_\_\_\_\_\_\_\_\_\_.

Словы для даведак: жыллё, Палессе.

3 узровень

Знайсці і выправіць памылку. Дапісаць сказ.

На Палесе прыляцелі \_\_\_\_\_\_\_\_\_\_\_\_\_\_\_\_.

1. Этап першаснай праверкі ведаў (5 хвілін)
2. Тэст
3. Падкрэсліць, якімі літарамі на пісьме перадаецца падоўжаны гук [дз'].

ДЗДЗ ДДЗ

1. Падкрэсліць слова з падоўжаным гукам [дз'].

мядзведзь ладдзя

1. Прачытаць. Закрэсліць лішнія літары.

Га(л/лл)ё, су(д/дз)я, праме(н/нн)е.

1. Уставіць прапушчаныя літары.

Пале……е, збо…..а, паўго……е.

1. Запісаць .

100 гадоў

1. Праверка па эталону. (слайд)
2. Этап інфармацыі аб дамашнім заданні (1 хвіліна)

* Паслухайце якое заданне трэба выканаць дома.
* Запішыце ў дзеннікі. Пр. 101, правіла с. 55

1. Этап падвядзення вынікаў (2 хвіліны)

* Якія цуды адбываюцца вясной у прыродзе? (Птушкі вяртаюцца, звяры прачынаюцца, адбываецца разводдзе)
* Цяпер вы ведаеце, як правільна пішацца гэта слова?
* Які цуд адбыўся на нашым уроку? (набылі новыя веды)
* Успомніце, якую мэту мы ставілі перад сабой у пачатку ўрока?
* Як вы лічыце, мы дасягнулі пастаўленай мэты?
* Якая карысць ад набытых ведаў? (яны спатрэбяцца на наступных уроках)

1. Этап рэфлексіі (1 хвіліна)

* Вясна вельмі задаволена вашай працай і дорыць вам сваю ўсмешку.
* Калі і вы задаволены свай працай падарыце ёй свае ўсмешкі.
* Дзякуй за працу.